CELEX: 31991D0046
Language: el
Date: 1991-01-24 00:00:00
Title: 91/46/ΕΟΚ: Απόφαση της Επιτροπής της 24ης Ιανουαρίου 1991 σχετικά με τη χρηματοδοτική συνεισφορά της Κοινότητας για την εξάλειψη της λοιμώδους πλευροπνευμονίας των βοοειδών στην Ιταλία (Το κείμενο στην ιταλική γλώσσα είναι το μόνο αυθεντικό)

Avis juridique important

|

31991D0046

91/46/ΕΟΚ: Απόφαση της Επιτροπής της 24ης Ιανουαρίου 1991 σχετικά με τη χρηματοδοτική συνεισφορά της Κοινότητας για την εξάλειψη της λοιμώδους πλευροπνευμονίας των βοοειδών στην Ιταλία (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 023 της 29/01/1991 σ. 0034 - 0034

ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιανουαρίου 1991  σχετικά με τη χρηματοδική συνεισφορά της Κοινότητας για την εξάλειψη της λοιμώδους πλευροπνευμονίας των βοοειδών στην Ιταλία  ( Το κείμενο στην ιταλική γλώσσα είναι το μόνο αυθεντικό )  ( 91/46/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση του Συμβουλίου 90/424/ΕΟΚ σχετικά με ορισμένες δαπάνες στον κτηνοτροφικό τομέα ( 1 ), και ιδίως τα άρθρα 3 και 4,  Εκτιμώντας :  ότι στην Ιταλία εμφανίστηκαν τον Οκτώβριο του 1990 κρούσματα λοιμώδους πλευροπνευμονίας των βοοειδών - ότι η εμφάνιση αυτής της ασθένειας αποτελεί σοβαρό κίνδυνο για τα βοοειδή της Κοινότητας και ότι η Κοινότητα, για να βοηθήσει στην όσον το δυνατόν  ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες -  ότι μόλις έγινε η επίσημη διάγνωση της λοιμώδους πλευροπνευμονίας των βοοειδών, οι ιταλικές αρχές έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης του Συμβουλίου 90/424/ΕΟΚ - ότι οι  ιταλικές αρχές κοινοποίησαν τα μέτρα αυτά -  ότι πληρούνται οι όροι για την χρηματοδοτική συνδρομή της Κοινότητας -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :    Άρθρο 1  Η Ιταλία μπορεί να λάβει τη χρηματοδοτική συνδρομή της Κοινότητας για τα κρούσματα της λοιμώδους πλευροπνευμονίας των βοοειδών που εμφανίστηκαν τον Οκτώβριο του 1990 . Η χρηματοδοτική συνεισφορά της Κοινότητας είναι :  - το 50 % των δαπανών που πραγματοποίησε η Ιταλία για να αποζημιώσει τους ιδιοκτήτες για τη θανάτωση και ενδεχομένως την καταστροφή των βοοειδών και των προϊόντων των βοοειδών,  - το 50 % των δαπανών που πραγματοποίησε η Ιταλία για τον καθορισμό, την απεντόμωση και την απολύμανση της εκμετάλλευσης και του εξοπλισμού της,  - το 50 % των δαπανών που πραγματοποίησε η Ιταλία για να αποζημιώσει τους ιδιοκτήτες για την καταστροφή των μολυσμένων ζωοτροφών και του μολυσμένου εξοπλισμού .  Άρθρο 2  Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων .  Άρθρο 3  Η Επιτροπή παρακολουθεί την πορεία της ασθένειας και, εάν είναι αναγκαίο, λόγω της εξέλιξης της ασθένειας, εκδίδει νέα απόφαση σύμφωνα με τις διατάξεις του άρθρου 3 παράγραφος 4 της απόφασης 90/424/ΕΟΚ .  Άρθρο 4  Η παρούσα απόφαση απευθύνεται στην Δημοκρατία της Ιταλίας .   Βρυξέλλες, 24 Ιανουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 224 της 18 . 8 . 1990, σ . 19 .